Ministrul Apelor şi Pădurilor, Doina Pană, propune măsuri pentru ca televiziunile să difuzeze mai multe ştiri pozitive. Cum ar fi deduceri de TVA. Ea a vorbit inclusiv despre introducerea unei „cote de ştiri pozitive”.





„Ideea că numai ştirile negative crează rating e falsă, exact ce spuneam, publicul ţi-l formezi. În permanenţă trebuie să existe un echilibru, să se vadă şi lucrul bun, să se vadă şi lucrul rău. Adică să vezi dacă adolescentul face o prostie dar să vezi şi adolescentul olimpic. Chiar dacă ar avea un impact bugetar, legat de publicitate, toate televiziunile ar pierde, nu?, pentru că toate trebuie să dea şi ştiri pozitive, nu numai negative”, a spus ministrul.

„Eu chiar mă gândeam că ar putea exista şi varianta ca, dacă vin cu mai multe decât trebuie să fie, să fie o deducere de TVA sau ceva să compensezi material. Ar putea exista variante, încât să încurajez, încât dacă toate trusturile ar trebui să aibă o anumită cotă de știri pozitive, dacă le-au depășit să fie încurajate”, a adăugat Doina Pană.

Sursa: Digi24 TV